Torre Ostankino

A Torre Ostankino (en ), situada en Moscova, capital da Federación Rusa, é con 537 metros de altura a torre de telecomunicacións máis alta de Europa e a segunda do mundo, sendo só superada pola Torre CN de Toronto, no Canadá. Entre as construcións en xeral, é a terceira máis alta, sendo a primeira o rañaceos Burj Dubai.

A torre foi construída entre 1963 e 1967. Durante oito anos foi a estrutura máis alta do mundo. O enxeñeiro que a proxectou foi Nicolai Nikitin, responsable por exemplo da estrutura da estatua ¡A Nai Patria chama! de 85 metros de altura.

 Historia 
 Incendio 
miniatura|200px|Incendio da Torre Ostankino no ano 2000. 

O 27 de agosto de 2000 ocorreu un grande incendio na torre que se iniciou a unha altura de 460 metros e no que arderon tres pisos completamente. Durante a extinción do lume finaron tres persoas. Decenas de cables que sosteñen o edificio rompéronse pola calor, pero a pesar disto a torre resistiu en pé. Máis tarde estes cables foron repostos. Actualmente a súa reconstrución está paralizada, e por razóns técnicas non se instalou un elevador adicional. O 25 de maio de 2007 a torre incendiouse outra vez, porén este incendio non tivo consecuencias tan serias como o do ano 2000. Todas as persoas que estaban no interior da torre foron evacuadas e o lume foi extinguido sen problemas.

 Restaurante 
O restaurante O sétimo ceo atópase a unha altura de 328 metros e ocupa uns tres pisos. Ten forma circular e xira sobre o seu eixo cunha velocidade de entre unha e tres voltas por hora.Historia  (en ruso) En toda a súa historia, o restaurante e a plataforma de observación recibiron máis de 10 millóns de visitas.Plataforma de observación  (en ruso) Na actualidade a plataforma de observación está reparada e desde o 7 de abril do ano 2009 realízanse excursións para grupos organizados. Porén o restaurante permanece pechado.

 Bandeira 
Ata o ano 1991 a bandeira da Unión Soviética estaba situada na parte superior da torre. O 12 de xuño de 2009, coincidindo co Día de Rusia izouse unha bandeira de Rusia de 2,5 metros de ancho e 5 de largo.Despliegan la bandera rusa en la torre más alta de Europa

 Servizos de Telecomunicacións 
 Televisión 
ProgramaCanalFrequenciaERP Perviy Kanal  1  52 MHz  40 kW TV Center  3  80 MHz   Sport  6  178 MHz  100 W  NTV  8  194 MHz   RTR  11  218 MHz  60 kW TV Daryal  23  490 MHz  10 kW Euronews  25  506 MHz   STS-Moscow  27  522 MHz   7 TV  29  538 MHz  10 kW Domashny  31  554 MHz  20 kW ORT, RTR, Eurosport, Euronews  32  562 MHz  1,3 kW  Culture  33  570 MHz  20 kW TNT  35  586 MHz  2 kW MTV  38  610 MHz   TV-3 Russia  46  674 MHz   REN-TV  49  698 MHz  1 kW Muz-TV  51  714 MHz   ZVEZDA  57  762 MHz   2 X 2  60  786 MHz  5 kW

 Radio 
EstaciónFrequenciaERP "Radio Russia", "Radio Podmoskovie", "Radiocompany Moscow"  66,44 MHz  15,0 kW "Unost"  68,84 MHz  15,0 kW  "Mayak"  67,22 MHz  15,0 kW  "Europa Plus"  69,80 MHz  15,0 kW "Russian Radio"  71,30 MHz  10,0 kW  "Orpheus"  72,14 MHz  15,0 kW "Radio Retro"  72,92 MHz  15,0 kW  "Echo of Moscow"  73,82 MHz  10,0 kW  "Radio Retro"  88,30 MHz  1,0 kW  "Radio Jazz"  89,10 MHz  1,0 kW "Classic Radio"  100,90 MHz  5,0 kW "Dinamit FM"  101,2 MHz  10,0 kW "Radio Maximum"  103,7 MHz  10,0 kW "Russian Radio"  105,70 MHz  10,0 kW  "Europa Plus"  106,2 MHz  10,0 kW

 Notas 

 Véxase tamén 

 Ligazóns externas 
 Ostankino Television Tower
 BBC: Moscow's TV tower saved
 Ostankino Tower Above the Clouds at EnglishRussia.com
 Ostankino Tele Tower at Skyscraperpage.com
 Building Tallest Tower at EnglishRussia.com

Categoría:Arquitectura en Moscova
Categoría:Torres